Rakennustapaseloste, asunnot

##### Rakenteet

Asuinrakennukset ovat betonirunkoisia.

Rakennukset perustetaan teräsbetonisten tukipaalujen varaan. Ala-, väli- ja yläpohjat ovat ontelolaattarakenteiset. Vesikatteena on kumibitumihuopa tasakatolla.

###### Julkisivut

Ulkoseinät ovat asuinkerroksissa osin paikalla muurattuja tiiliseiniä, osin lämmöneristeen päälle kerrosrapattuja seiniä, ko. kohdilla lämmöneristeen sisäpuolinen seinä on betonirakenteinen. Julkisivujen materiaalit sekä alueet on osoitettu julkisivu-piirustuksissa.

###### Parvekkeet ja terassit

Asuntojen parvekkeet (laatat ja pilarit) ovat betonirakenteisia. Parvekkeet ja terassit ovat lasitettuja. Parvekkeiden kaiteet ovat osin kirkasta lasia osin silkkipainettua lasia. Rakenteet alumiinia.

###### Väliseinät

Asuntojen väliset kantavat seinät ovat betoni-rakenteiset. Märkätilojen seinät ovat levy-/ kivirakenteisia. Kevyet väliseinät ovat pääosin metallirankaisia kipsilevyseiniä.

###### Ikkunat ja ovet

Ikkunat ovat pääosin 3-lasisia sisään aukeavia puuikkunoita, joiden uloin puite ja ulkokarmin pinta on polttomaalattua alumiinia. Osassa ikkunoita on ns, auringonsuojalasit. ko. lasien kirkkausaste on erilainen kuin normaali-ikkunoiden. Parvekkeiden ovet ovat lasiaukollisia puuovia, joiden ulkopinta on alumiini-verhoiltu ja polttomaalattu kuten puuikkunoiden. Väliovet ovat valkoisia tehdasmaalattuja laakaovia.

Saunallisten asuntojen löylyhuoneiden ovet ovat kokolasiovia.

###### Lattiat

Olohuoneissa, makuuhuoneissa ja keittiöissä on lautaparketti. Kiintokalusteiden alle ei parkettia asenneta. Pesuhuoneissa ja saunoissa on laatoitus. Tilojen yksilöidyt lattiapinnoitteet löytyvät materiaalit ja kalusteet -taulukosta

###### Seinät

Seinät ovat pääosin maalattuja. Maalausta ei uloteta kalusteiden taakse. Keittiöissä työpöytien ja ylä-kaappien välit on laatoitettu. Pesuhuonetilojen seinät ovat kauttaaltaan laatoitetut. Saunojen seinät paneloidaan. Laattatyypit kts. erillinen materiaalit ja kalusteet -taulukko.

###### Katot

Asuinhuoneiden katoissa on pääosin ruiskutasoitus. Alas lasketuissa katoissa sekä koteloissa tai vastaavissa paikoissa on tasoitus ja maalaus. Saunan ja pesuhuoneen katot paneloidaan.

###### Kalusteet

Keittiökalusteet ja komerot ovat tehdasvalmisteisia, vakiomallisia kalusteita. Keittiökaappien ovet ovat vakiomallistoa, kts. kalustekaaviot sekä kalusteet ja materiaalit- taulukko. Työpöydät ovat laminaatti-pintaisia, vakiosävyisiä tasoja. Keittiön pesualtaat ovat työpöytään upotettuja malleja valutustasolla, ruostumatonta terästä. Makuuhuoneiden ja eteisten komeroiden ovet ovat kalustesuunnitelman mukaiset. Pesuhuonetiloissa kalustekaavioissa esitetyt yksilöidyt kaapit, vakiomallisia, suunnitelmien osoittamassa laajuudessa.

###### Koneet ja laitteet

Asunnoissa on keraaminen liesitaso ja erillinen kalusteuuni, astianpesukone ja jääkaappi-pakastin-yhdistelmä, 3h+k asunnoissa 7, 16 ja 25 tilavaraus toiselle kylmäyksikölle, 4h+k asunnossa kaksi kylmäyksikköä. Kaikissa asunnoissa ilmanvaihto-järjestelmään soveltuva liesikupu. Saunassa on sähkökiuas. Pesuhuoneessa on liitännät ja tilavaraukset pyykinpesukoneelle ja kondensoivalle kuivausrummulle (ei hormiliitäntää). Tarkemmat kalustesuunnitelmat, kts. erillinen materiaalit ja kalusteet -taulukko.

###### Ilmanvaihto, lämmitys ja vesi

Asuntojen ilmanvaihto toteutetaan huoneistokohtaisella, koneellisella tulopoistoilman-vaihto-järjestelmällä. Asuntojen lämmityksenä on termostaatein ohjattu vesikiertoinen patterilämmitys, joka on liitetty kaukolämpöverkostoon. Pesuhuoneessa ja saunassa on ns. sähköinen lattian lämmitys. Sähkönmittaus ao. asunnon sähköstä. Asunnot on varustettu huoneistokohtaisella kylmän ja lämpimän veden mittauksella.

###### Muut järjestelmät

Antennijärjestelmänä on kaapelitelevisio. Asunnot varustetaan tiedonsiirron mahdollistavalla laaja-kaistaisella tietoliikennekaapeloinnilla. Asukkailla on mahdollisuus tehdä sopimus kiinteästä internet-liittymästä suoraan operaattorin kanssa.

###### Piha-alueet ja paikoitus

Piha-alueet ja istutukset tehdään erillisen suunnitelman mukaan. Autopaikat sijaitsevat viereiselle tontille rakennettavassa pysäköintitalossa.

Autopaikat jäävät yhtiön hallintaan.

**Kohteen rakenteita ja materiaaleja voidaan vaihtaa perustellusta syystä toisiin samanarvoisiin. Ostajan on tutustuttava lopullisiin myyntiasiakirjoihin viimeistään kauppakirjan allekirjoituksen yhteydessä**.